**Referat – Eliteudvalgsmøde**

**Sted:** Blue Hors (mødelokale), Tørskindvej 70, 7183 Randbøldal.

**Dato:** Lørdag den 19. marts 2022 kl. 10.00 – 15.00

**Deltagere:** Peter Lund Andersen, Mads Baulund, Svenn Folkmann og Michael Møllgaard Nielsen.

**Afbud:** Ole Brynaa Solkær.

**Dagsorden til ordinært møde:**

1. Godkendelse af dagsorden og opfølgning på referat
   * *Dagsorden godkendt og intet til opfølgning under referat.*
2. Repræsentantskabsmøde lørdag den 23. april
   * Beretning herunder den mundtlige beretning
     + *Svenn som formand for Eliteudvalget vil i udgangspunktet tage sig af den mundtlige beretning, hvor udvalgte punkter fra beretningen vil blive uddybet, herunder Adam Nybos deltagelse i Vinter PL. Ukraine/Rusland kunne være et tema. Det vil dog med stor sandsynlighed ligger under bestyrelsens beretning.*
   * Valg
     + *Peter, Ole og Mads genopstiller alle. Svenn genopstiller ligeledes som formand for Eliteudvalget – og det sker i regi af valg til bestyrelsen.*
3. Orientering om eliteidrætter 2022
   * *Atleter og set up (trænere, ledere, eksperter) for de enkelte idrætter*
   * *Aktivitetsplaner for de enkelte idrætter*
   * *Eliteorganisationen: hvordan ser den ud*
   * *Økonomi 2022 for de enkelte idrætter herunder overblik over, hvor økonomien kommer fra*
   * *Økonomi 2023 og 2024 - overslag*
4. Resultat- og udviklingsstrategi for Parasport Danmarks talent- og elitearbejde: Hvordan vinder vi flere danske medaljer til PL – og hvordan vil vi vinde dem?
   * *Konkret oplæg til indsatser, organisering og økonomi i forlængelse af en drøftelse på det seneste bestyrelsesmøde, hvor bestyrelsen blev præsenteret for oplægget, som vi drøftede på det seneste bestyrelsesmøde (” Bestyrelsen er enig i ånden i oplægget, således der fortsættes med arbejdet omkring træningsmiljøer i verdensklasse.*

*Sekretariatet vil på baggrund af drøftelsen vende tilbage til bestyrelsen med et konkret oplæg med tilknytte økonomi samt tilknytningen til strategispor. Oplægget skal anvise, hvorledes udviklingen løbende kan monitoreres. I oplægget skal der indtænkes hold, individuel og forskellige handicapgrupper”). Et sådan oplæg drøftes på et kommende møde i Eliteudvalget inden en præsentation på et bestyrelsesmøde.*

1. PL 2022 i Beijing

*Adam Nybo var den eneste danske para-atlet til start blandt de 600 PL-deltagere, der kæmpede om 78 medaljesæt i seks sportsgrene ved vinter-PL i Beijing. En positiv coronatest kort inden den planlagte afrejse gjorde længe deltagelsen usikker, men til sidst opfyldte han kravet om flere negative tests og kunne sætte sig i flyet mod Beijing. Med en 12. plads i slalom ved VM i Lillehammer i bagagen tog han af sted med en forhåbning om at kunne gøre sig gældende, dog ikke i medaljekampen. I Beijing kørte han et sikkert første gennemløb på den svære bane og indtog med* *tiden 57,63 sekunder en placering som nr. 24 af de 39 startende sitskiløbere. I andet gennemløb havde han mere fart på skien og kom igennem i en forrygende tid, der havde rakt til en placering i top-15. Desværre måtte han på bagkant se sig diskvalificeret, da han på nedkørslens sidste del var kommet forkert rundt om en port.*

*I det hele taget viste konkurrencerne i Beijing, at niveauet ved vinter-PL er blevet meget højt, og det kræver en stor og dedikeret indsats fra vores danske para-atleter, hvis de skal kunne gøre sig gældende. Adam er beviset på, at det kan lade sig gøre, og vi håber, at den danske deltagelse kan afføde større interesse i vintersportsgrenene blandt mennesker med handicap eller særlige behov.*

1. Aktivrepræsentant (Mads)
   * *Orientering*
     + *Valg til atletkomiteen i DIF- regi vil først finde sted i 2023 for vores repræsentant og ikke som tidligere antaget i 2022.*
     + *Herudover er en trivsels- og sundhedspolitik under udvikling i Parasport Danmark regi. Målet med politikken er at udfærdige et retningsskabende afsæt for Parasport Danmarks tilgang til atleters trivsel og sundhed.*
     + *I samarbejde med Eliteudvalget er det blevet aftalt, at der fremadrettet vil blive foretaget en trivselsundersøgelse, der både skal hjælpe atletrepræsentanten og Parasport Danmark til at udpege potentialer for yderligere tiltag eller eventuelle problematikker, der skal tages hånd om. Noget tilsvarende foregår der årligt i Team Danmark regi men en årlig undersøgelse i eget regi gør det muligt meget mere konkret at bekæmpe eventuel mistrivsel.*
     + *I samarbejde med Eliteudvalget drøftes også et såkaldt ”Advisory Board” af atleter, som kan rådgive indenfor særlige områder, eks. lige nu den såkaldte IPC Classification Code, hvor der p.t. foregår en høring med input fra de respektive medlemsorganisationer.*
     + *Et bredt flertal i Folketinget godkendte d. 20. april 2021 en ændring af lov om eliteidræt. En lovændring, der bl.a. medførte ”at Team Danmark skal udvikle og etablere en selvstændig funktion, som kan behandle indberetninger fra atleter, trænere og andre, hvis de oplever uacceptabel adfærd i de elitetræningsmiljøer, som Team Danmark samarbejder med”. Det er en såkaldt whistleblowerordning – og Team Danmark har etableret en arbejdsgruppe, der har fået til opgave at afdække, hvordan en selvstændig funktion kan etableres herunder sikre, at alle relevante samarbejdspartnere inddrages. Arbejdsgruppen skal beskrive en løsning, hvor atleter, trænere og øvrige aktører kan have tillid til funktionen og vil bruge den i praksis (uafhængighed*).
2. Eventuelt
   * *Elitestaben udarbejder et udkast til en årskalender for 2022 og møder for Eliteudvalget, hvor hvis det er muligt at møder lægges i forbindelse med events: DM-uge, VM i kørestolsrugby m.m.*